En carport og en campingvogn nedbrændte tidligere på dagen i Brovst.

En carport og en campingvogn på Aggersundvej 5 i Brovst nedbrændte tidligere på dagen omkring klokken 14:30. Først var der ild i carporten, og den spredte sig sidenhen til campingvognen. Både campingvognen og carporten nedbrændte. - Det er endnu uvist, hvad brandårsagen er, men det skal teknikkere på stedet forsøge at fastslå, siger vagtchef ved Nordjyllands Politi, Jan Stagsted. Ingen personer kom noget til.